
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 24 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπαγωγή στις Διαδικασίες Στρατηγικών Επενδύσε¬ 
ων του ν. 3894/2010 του επενδυτικού σχεδίου «Κα¬ 
τασκευή και Λειτουργία πολυτελούς τουριστικής 
μονάδας νΐΡ ΕχεΙυ5ίνθ ϋυβ στη νήσο του Σκορπιού» 
της εταιρείας με την επωνυμία «ΜΥΚΗΝΑΙ Α.Ε.». 

2 Τρόπος, όροι, προϋποθέσεις, διαδικασία και τεχνι¬ 
κές προδιαγραφές για τη διασύνδεση των κεντρι¬ 
κών υπολογιστικών συστημάτων της εταιρείας 
«ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ 
Ανώνυμη Εταιρεία» (διακριτικός τίτλος «ΕΚΧΑ 
Α.Ε.») και της Ανεξάρτητης Αρχής Δημοσίων Εσό¬ 
δων. 


ΑΠΟΦΑΣΕΙΣ 

Αριθμ. απόφ. 34/23.11 .2017 (1) 

Υπαγωγή στις Διαδικασίες Στρατηγικών Επενδύ¬ 
σεων του ν. 3894/2010 του επενδυτικού σχεδίου 
«Κατασκευή και Λειτουργία πολυτελούς τουρι¬ 
στικής μονάδας νΐΡ ΕχεΙυδίνθ Ουβ στη νήσο του 
Σκορπιού» της εταιρείας με την επωνυμία «ΜΥ¬ 
ΚΗΝΑΙ Α.Ε.». 

Η ΔΙΥΠΟΥΡΓΙΚΗ ΕΠΙΤΡΟΠΗ 
ΣΤΡΑΤΗΓΙΚΩΝ ΕΠΕΝΔΥΣΕΩΝ 

Έχοντας υπόψη: 

1. Τις διατάξεις του «Κώδικα Νομοθεσίας για την κυ¬ 
βέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (ΦΕΚΑ' 98/2005). 

2. Τα άρθρα 1 έως 4 και 14 έως 16 του ν. 3894/2010 
«Επιτάχυνση και διαφάνεια υλοποίησης Στρατηγικών 
Επενδύσεων» (ΦΕΚ Α' 204/02.12.2010), όπως τροποποι¬ 
ήθηκαν από το ν. 4072/2012 (ΦΕΚ Α' 86/11.04.2012), το 


ν. 4146/2013 (ΦΕΚΑ' 90/18.04.2013), το ν. 4242/2014 
(ΦΕΚΑ' 50/28-02-2014), το ν. 4262/2014 (ΦΕΚΑ' 114/ 
10-05-2014), το ν. 4342/2015 (ΦΕΚΑ' 143/09-11-2015) 
και το ν. 4484/2017 (ΦΕΚ Α' 110/1 -08-2017). 

3. Τις, βάσει των άρθρων 3 και 16 του ν. 3894/2010, 
αριθμ. 3 και 4/11.01.2011 αποφάσεις της Διυπουργι¬ 
κής Επιτροπής Στρατηγικών Επενδύσεων (ΦΕΚ Β' 294/ 
22 . 02 . 2011 ). 

4. Την αριθμ. 3100/27.12.2016 αίτηση της εταιρείας με 
την επωνυμία «Ανώνυμος Εμπορική Εταιρεία ΜΥΚΗΝΑΙ» 
προς την εταιρεία «Ελληνική Εταιρεία Επενδύσεων και 
Εξωτερικού Εμπορίου Α.Ε.», για την ένταξη του επεν¬ 
δυτικού σχεδίου «Κατασκευή και Λειτουργία Πολυτε- 
λούςΤουριστικής ΜονάδαςνΐΡ ΕχεΙυ5ίνθ ϋυό στη νήσο 
Σκόρπιά» ως Στρατηγικής Επένδυσης στις διατάξεις στο 
ν. 3894/2010. 

5. Την αριθμ. 15031/17/6.6.2017 γνωμοδότηση της 
«Ελληνική Εταιρεία Επενδύσεων και Εξωτερικού Εμπο¬ 
ρίου Α.Ε.» προς τη Διυπουργική Επιτροπή Στρατηγικών 
Επενδύσεων επί της ως άνω αίτησης, σύμφωνα με τα 
οριζόμενα στο άρθρο 14 παρ. 3 του ν. 3894/2010, όπως 
ισχύει. 

6. Την εισήγηση του Προέδρου της ΔΕΣΕ, Υπουργού 
Οικονομίας και Ανάπτυξης, Δημήτρη Παπαδημητρίου 
προς τη Διυπουργική Επιτροπή Στρατηγικών Επενδύ¬ 
σεων επί της ως άνω αίτησης. 

7. Το γεγονός ότι από τις διατάξεις της παρούσας δεν 
προκαλείται δαπάνη στον κρατικό προϋπολογισμό, απο¬ 
φασίζουμε: 

Την υπαγωγή, δυνάμει των οικείων διατάξεων του 
ν. 3894/2010, του επενδυτικού σχεδίου «Κατασκευή 
και Λειτουργία Πολυτελούς Τουριστικής Μονάδας νΐΡ 
ΕχεΙυ5ίνθ ϋυό στη νήσο Σκόρπιά» της εταιρείας με την 
επωνυμία «Ανώνυμος Εμπορική Εταιρεία ΜΥΚΗΝΑΙ» στις 
Διαδικασίες Στρατηγικών Επενδύσεων του ν. 3894/2010 
ως στρατηγικής επένδυσης, με βάση την εισήγηση του 
Προέδρου της ΔΕΣΕ, το οικείο πρακτικό απόφασης και 
την αριθμ. 15031/17/6.6.2017 γνωμοδότηση της «Ελληνι¬ 
κή Εταιρεία Επενδύσεων και Εξωτερικού Εμπορίου Α.Ε.». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'24/12.01.2018 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2017 

Τα μέλη της Επιτροπής ομοφώνως 
Ο Πρόεδρος 
Ο Υπουργός 

Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Τα Μέλη 

Οι Υπουργοί 

Περιβάλλοντος 

Οικονομικών και Ενέργειας 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΣΤΑΘΑΚΗΣ 

Τουρισμού Επικράτειας 

ΕΛΕΝΑ ΚΟΥΝΤΟΥΡΑ ΑΛΕΚΟΣ ΦΛΑΜΠΟΥΡΑΡΗΣ 


Αριθμ. οικ. 52409 (2) 

Τρόπος, όροι, προϋποθέσεις, διαδικασία και τε¬ 
χνικές προδιαγραφές για τη διασύνδεση των 
κεντρικών υπολογιστικών συστημάτων της 
εταιρείας «ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟ¬ 
ΓΡΑΦΗΣΗ Ανώνυμη Εταιρεία» (διακριτικός τίτλος 
«ΕΚΧΑ Α.Ε.») και της Ανεξάρτητης Αρχής Δημο¬ 
σίων Εσόδων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τις διατάξεις των άρθρων 1 παρ. 1 εδάφιο β' και 
9 του ν.4164/2013 «Συμπλήρωση των διατάξεων περί 
Εθνικού Κτηματολογίου και άλλες ρυθμίσεις» (Α' 156), 
όπως ισχύουν. 

2. Τις διατάξεις του Κεφαλαίου Α' «Σύσταση Ανε¬ 
ξάρτητης Αρχής Δημοσίων Εσόδων» του ν. 4389/2016 
«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων και άλλες διατάξεις» (Α' 94) και ειδικότερα τα 
άρθρα 7,14 παράγραφος 1,37 και 41. 

3. Τις διατάξεις των άρθρων 1 παρ. 1 και 2 παρ. 5 της 
αριθμ. 10887/2007 απόφασης του Υπουργού Περιβάλ¬ 
λοντος, Χωροταξίας και Δημοσίων Έργων «Μεταφορά 
αρμοδιοτήτων και πόρων του Οργανισμού Κτηματολογί¬ 
ου και Χαρτογραφήσεων Ελλάδος στην Ανώνυμη Εταιρία 
"ΚΤΗΜΑΤΟΛΟΓΙΟ ΑΕ"» (Β' 416). 

4. Την ριθμ ΥΠΟΙΚ 0010218 ΕΞ 2016 απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στην Υφυπουργό Οικονομικών Αι¬ 
κατερίνη Παπανάτσιου» (Β' 3696). 

5. Το αριθμ. 757/3/17.10.2017 απόσπασμα πρακτικού 
του Διοικητικού Συμβουλίου της εταιρείας ΕΚΧΑ ΑΕ. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Άρθρο 1 

Τρόπος διασύνδεσης 

1. Η κατά την έννοια του άρθρου 9 του ν. 4164/2013 
(Α' 156) διασύνδεση των κεντρικών υπολογιστικών συ¬ 
στημάτων και ανταλλαγή δεδομένων αφορά στην πα¬ 
ροχή αμοιβαίας δυνατότητας άμεσης πρόσβασης στα 
στοιχεία των ηλεκτρονικών αρχείων που τηρούν για την 
ανταλλαγή δεδομένων και στοιχείων ακινήτων, εγγρα- 
πτέων δικαιωμάτων και δικαιούχων μεταξύ της εταιρείας 
«ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟΓΡΑΦΗΣΗ Ανώ¬ 
νυμη Εταιρεία» (διακριτικός τίτλος «ΕΚΧΑ Α.Ε.») και της 
Ανεξάρτητης Αρχής Δημοσίων Εσόδων. 

2. Η ανταλλαγή μεταξύ των φορέων των στοιχείων και 
των δεδομένων που συλλέγουν και τηρούν, δύναται να 
επιτυγχάνεται τεχνικά με δύο εναλλακτικούς τρόπους 
και συγκεκριμένα: 

α)Τρόπος(Α): Με τη μαζική αποθήκευση και διακίνησή 
τους με ψηφιακά μέσα μεταφοράς. 

β) Τρόπος (Β): Με τη χρήση διαδικτυακών υπηρεσιών. 

3. Τα δεδομένα που ανταλλάσσουν οι δύο φορείς δεν 
επιτρέπεται να αποτελέσουν αντικείμενο εμπορικής εκ¬ 
μετάλλευσης και απαγορεύεται κάθε περαιτέρω χρήση 
τους που είναι αντίθετη προς τους σκοπούς των φορέων, 
ως ορίζονται στην κείμενη νομοθεσία. 

Άρθρο 2 

Όροι και προϋποθέσεις 

1. Η κατά το άρθρο 1 της παρούσας διασύνδεση των 
κεντρικών υπολογιστικών συστημάτων διέπεται από 
την αρχή της ασφάλειας των πληροφοριών που, σύμ¬ 
φωνα με τους κανόνες της επιστήμης και τα διεθνώς 
ισχύοντα τεχνικά πρότυπα, ορίζεται ως η διαφύλαξη 
των ακόλουθων τεχνικών ιδιοτήτων - απαιτήσεων: α) 
της εμπιστευτικότητας, β) της ακεραιότητας, γ) της ελεγ¬ 
χόμενης και προσωποποιημένης προσβασιμότητας και 
δ) της διαθεσιμότητας της πληροφορίας, που εκάστη 
αντίστοιχα, κατά σειρά, αφορά: α) Στη διασφάλιση της 
προσπελασιμότητας της πληροφορίας, μόνον από όσους 
έχουν τα απαραίτητα δικαιώματα, β) στη διαφύλαξη της 
ακρίβειας και της πληρότητας της πληροφορίας, όπως 
και των μεθόδων επεξεργασίας της και γ) στη διασφά¬ 
λιση της προσπελασιμότητας της πληροφορίας, όποτε 
απαιτείται, σε εξουσιοδοτημένους χρήστες. 

2. Οι οργανισμοί οφείλουν, εντός ενός μήνα από τη 
δημοσίευση της παρούσας, πριν την υλοποίηση της 
διασύνδεσης μεταξύ των συστημάτων τους, να συντά¬ 
ξουν, μετά από κοινή συμφωνία, διάτων αρμοδίων καθ' 
ύλην υπηρεσιών τους «ΤεύχοςΤεκμηρίωσης της Διασύν¬ 
δεσης», που στο εξής θα τηρούν για την εξυπηρέτηση 
των αναγκών διαχείρισης, ελέγχου και καταγραφής που 
αφορούν εν γένει στη μετάδοση και τη λήψη των πλη¬ 
ροφοριών κατά τα προαναφερόμενα, χωρίς να επιφέρει 
οποιοδήποτε περιορισμό στην αποστολή και στην ανά¬ 
πτυξη των συμβαλλομένων φορέων, στη διασύνδεση 
των κεντρικών υπολογιστικών συστημάτων τους καθώς 
και στην αμοιβαία διαθεσιμότητα δεδομένων σύμφωνα 
με το σκοπό του άρθρου 9 του ν. 4164/2013. 








Τεύχος Β' 24/12.01.2018 

Άρθρο 3 

Διαδικασία διασύνδεσης 

1. Η εταιρεία «ΕΘΝΙΚΟ ΚΤΗΜΑΤΟΛΟΓΙΟ ΚΑΙ ΧΑΡΤΟ¬ 
ΓΡΑΦΗΣΗ Ανώνυμη Εταιρεία» (διακριτικός τίτλος «ΕΚΧΑ 
Α.Ε.») και η Ανεξάρτητη Αρχή Δημοσίων Εσόδων προβαί¬ 
νουν τεχνικά στις απαραίτητες ενέργειες σύμφωνα και με 
το «ΤεύχοςΤεκμηρίωσηςτηςΔιασύνδεσης», ως ορίζεται 
στην παράγραφο 2 του άρθρου 2, για την εγκατάσταση 
και υποστήριξη της διαδικασίας διασύνδεσης και την 
εξασφάλιση της διαθεσιμότητας της ανταλλασσόμενης 
πληροφορίας. 

2. Η ανταλλαγή δεδομένων ενεργοποιείται εκάστοτε 
με υποβολή ψηφιακού αιτήματος, όπως ορίζεται από 
την κείμενη νομοθεσία, εκτός αν αυτό δεν είναι τεχνι¬ 
κά εφικτό, οπότε θα υποβάλλεται αναλογικά.Το αίτημα 
περιέχει σαφή προσδιορισμό του περιεχομένου και της 
μορφής των αιτούμενων πληροφοριών και εγκρίνεται 
σύμφωνα με το «ΤεύχοςΤεκμηρίωσηςτηςΔιασύνδεσης» 
της παραγράφου 2 του άρθρου 2. 

Ακολουθεί δοκιμαστική ανταλλαγή με μη πραγματικά 
δεδομένα και, αφού πιστοποιηθεί η ορθότητα σε τεχνικό 
και ποιοτικό επίπεδο της πληροφορίας, διενεργείται η 
μετάβαση στην παραγωγική φάση λειτουργίας. 

3. Η πορεία ανταλλαγής της πληροφορίας εποπτεύ¬ 
εται από τους δύο οργανισμούς καθ' όλη την διάρκεια 
ισχύος της και, σε περίπτωση που ανακύπτει οιαδήποτε 
απόκλιση, τεχνική ή λειτουργική, η υπηρεσία, μετά από 
κοινή απόφαση των οργανισμών, διακόπτεται άμεσα και 
επαναλειτουργεί σύμφωνα με το «ΤεύχοςΤεκμηρίωσης 
της Διασύνδεσης» της παραγράφου 2 του άρθρου 2. 

4. Η διαδικασία διασύνδεσης, ως ορίζεται στις πα¬ 
ραγράφους 1, 2 και 3 του παρόντος άρθρου, αφορά 
σε τεχνικές πρακτικές που εφαρμόζονται μόνο για την 
επίτευξη τεχνικών λύσεων και δεν συνιστούν περιορι¬ 
σμούς στο περιεχόμενο των δεδομένων που αιτούνται 
οι συμβαλλόμενοι φορείς. 

Άρθρο 4 

Τεχνικές προδιαγραφές διασύνδεσης 

1. Όταν για την ανταλλαγή μεταξύ των δύο οργανι¬ 
σμών των στοιχείων και των δεδομένων που αυτοί συλ¬ 
λέγουν και τηρούν, χρησιμοποιείται ο Τρόπος (Α) κατά 
τα οριζόμενα στην παράγραφο 2 του άρθρου 1, τότε 
για την προστασία των αποθηκευτικών μέσων κατά τη 
μεταφορά των δεδομένων λαμβάνεται μέριμνα, ώστε 
να χρησιμοποιούνται αξιόπιστα μέσα και υπηρεσίες 
μεταφοράς κατά τα διεθνώς ισχύοντα και εγκεκριμέ¬ 
να πρότυπα. Κατά τη μετάδοση των δεδομένων με τον 
Τρόπο (Α), εφαρμόζεται σε αυτά κρυπτογράφηση που 
η τεκμηρίωσή της κατά τον χρόνο της ανταλλαγής των 
δεδομένων είναι αποδεδειγμένα επαρκής, υπό την επι¬ 
φύλαξη όσων ειδικότερα ορίζονται στις διατάξεις της 
παρούσας απόφασης. 

2. Όταν για την ανταλλαγή μεταξύ των δύο οργανι¬ 
σμών των στοιχείων και των δεδομένων που αυτοί συλ¬ 


λέγουν και τηρούν, χρησιμοποιείται ο Τρόπος (Β) κατά 
τα οριζόμενα στην παράγραφο 2 του άρθρου 1, τότε η 
ανταλλαγή της πληροφορίας είναι πάντα υποχρεωτικά 
κρυπτογραφημένη και χρησιμοποιείται εξουσιοδοτημέ¬ 
νο νΡΝ ΐυηηθΙ ή δθευι-θ δοεΚθΐε ΙθγθΓ (55Ε). Στην περί¬ 
πτωση αυτή προϋποτίθεται η εγκατάσταση μηχανισμού 
ταυτοποίησης του αιτούντος και του χορηγούντος και 
προσυμφωνείται αμοιβαία μεταξύ των οργανισμών η 
αναμενόμενη συχνότητα χρήσης και ο αριθμός των 
επιτρεπόμενων διαδικτυακών διευθύνσεων στις οποίες 
επιτρέπεται η πρόσβαση, με βάση αυτές που ανήκουν 
σε καθένα από αυτούς, σύμφωνα και με το «ΤεύχοςΤεκ¬ 
μηρίωσης της Διασύνδεσης» της παραγράφου 2 του άρ¬ 
θρου 2. Σε κάθε περίπτωση οι συμβαλλόμενοι φορείς θα 
εξασφαλίζουν την κατάλληλη πληροφοριακή υποδομή 
για την ταχύτατη απόκριση των προσφερόμενων διαδι¬ 
κτυακών υπηρεσιών. 

3. Ανεξαρτήτως του τρόπου ανταλλαγής δεδομένων, 
Τρόπος (Α) ή (Β), οι οργανισμοί οφείλουν να λαμβάνουν 
τα απαραίτητα μέτρα και να χρησιμοποιούν τις πλέον 
τεχνικά πρόσφορες και επαρκείς μεθόδους κρυπτο¬ 
γραφίας για την κωδικοποίηση των πληροφοριών που 
περιέχουν τα υπό ανταλλαγή δεδομένα, σύμφωνα με 
την αρχή της ασφάλειας της πληροφορίας κατά τα ει¬ 
δικότερα οριζόμενα στην παράγραφο 1 του άρθρου 2, 
προκειμένου να μην είναι αναγνώσιμες, παρά μόνο από 
εξουσιοδοτημένους χρήστες που ορίζονται αρμοδίως 
από τους οργανισμούς για τη διαδικασία της αποκρυ¬ 
πτογράφησης και στους οποίους χορηγούνται για χρήση 
τα κρυπτογραφικά κλειδιά. Ειδικότερα, και όσον αφορά 
στη διαχείριση των κρυπτογραφικών κλειδιών, οι δύο 
οργανισμοί εξασφαλίζουν την προστασία αυτών, καθώς 
και των συστημάτων παραγωγής τους, έχοντας και τη 
δυνατότητα απενεργοποίησής τους, όποτε αυτό κρίνεται 
απαραίτητο, λαμβάνοντας υπόψη τις περιστάσεις για τις 
οποίες χρησιμοποιείται κρυπτογραφικός έλεγχος. 

Άρθρο 5 

1. Η αριθμ. 11179/27.2.2014 απόφαση των Υπουρ¬ 
γών Οικονομικών και Περιβάλλοντος, Ενέργειας και 
Κλιματικής Αλλαγής που δημοσιεύθηκε στο ΦΕΚ 569/ 
Β77.3.2014 από τη δημοσίευση της παρούσας παύει να 
ισχύει. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2017 
Οι Υπουργοί 

Υφυπουργός Περιβάλλοντος 

Οικονομικών και Ενέργειας 

ΑΙΚΑΤΕΡΙΝΗ ΠΑΠΑΝΑΤΣΙΟΥ ΓΕΩΡΓΙΟΣ ΣΤΑΘΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'24/12.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























